Source: http://incomod-media.ro/ziar/volei-a-doua-finalista-a-diviziei-a1-se-decide-marti-la-targoviste/
Timestamp: 2019-10-14 02:57:08+00:00

Document:
VOLEI: A doua finalistă a Diviziei A1 se decide marţi la Târgovişte! - incomod-media.ro
Sunteți Aici Home » SPORT » VOLEI: A doua finalistă a Diviziei A1 se decide marţi la Târgovişte!
Postat la: 12:30, 16 aprilie 2016 de către Incomod
Numele celei de-a doua finaliste a Diviziei A1 la volei feminin a rămas în continuare necunoscut. Meciul patru dintre CSM Târgovişte şi CSM Bucureşti din semifinalele campionatului nu a putut oferi nici el oponenta lui CS Volei Alba Blaj din ultimul act al întrecerii. În penultimul meci din semifinale, gruparea din Capitală a trecut de vicecampioana României cu 3-2 şi a restabilit astfel egalitatea la general (2-2).
Chiar dacă a plecat cu un moral bun în al patrulea joc, echipa lui Zoran Terzic nu a mai găsit forţa necesară de a învinge câştigătoarea Challenge Cup, aşa cum o făcuse în meciurile doi şi trei. Într-un duel pe viaţă şi pe moarte, CSM Târgovişte a început bine disputa, câştigând primul set cu 25-22. În schimb, în următoarele două manşe, dâmboviţencele au lăsat garda jos, pierzând la limită, cu 24-26 şi 23-25.
În setul al patrulea, CSM-ul târgoviştean a ieşit din nou la rampă, adjudecându-l cu 25-21. Pentru târgoviştence totul s-a ruinat în decesivul disputei, când gazdele s-au impus cu 15-11. După ce CSM Bucureşti a acumulat victoria în meciul patru, disputa se va muta la Târgovişte, pentru meciul decisiv, marţi, de la ora 17:00.
Pentru a-şi asigura calificarea în finala campionatului şi în Euroligă, CSM Târgovişte va fi nevoită să câştige jocul al cincilea cu CSM Bucureşti. Cu siguranţă, marţi după-amiză, interiorul Sălii Sporturilor din Târgovişte va arăta precum un vulcan!
Tags: finalistă,sport,volei

References: CSM 
 CSM 
 CSM 
 CSM 
 CSM 
 CSM